APROBACIÓN DEFINITIVA DA ORDENANZA REGULADORA DA EXPEDICIÓN DE TARXETAS DE ESTACIONAMENTO PARA PERSOAS CON DISCAPACIDADE
ADMINISTRACIÓN LOCAL — Municipal — Valga (Ordenanzas e Regulamentos, 16/02/2018)

O Pleno do Concello de Valga, en sesión ordinaria celebrada o día 4 de decembro de 2017, acordou a aprobación inicial da Ordenanza Municipal Reguladora da Expedición de Tarxetas de Estacionamento para Persoas con Discapacidade, expediente sometido á exposición pública no prazo de 30 días, en virtude de anuncio publicado no Boletín Oficial da Provincia núm.240 do 18 de decembro de 2017, sen que se presentaran alegacións ao mesmo, polo que, de conformidade co artigo 49 da Lei 7/1985, de 2 de abril, Reguladoras das Bases de Réxime Local, elévase a definitivo o acordo e publícase o texto íntegro do regulamento para a súa entrada en vigor, que terá lugar unha vez transcorrido o prazo de 15 días indicado polos artigos 65.2 e 70.2, da Lei 7/1985, do 2 de abril, reguladora das Bases de Réxime Local. O que se fai público para xeral coñecemento, advertíndose que de acordo co disposto no artigo 112.3 da Lei 39/2015, de 1 de outubro, do Procedemento Administrativo Común das Administracións Públicas contra a presente disposición de carácter xeral non caberá recurso en vía administrativa, podendo interpoñerse recurso contencioso-administrativo ante o Xulgado do Contencioso-administrativo no prazo de dous meses dende a publicación do presente acto de acordo co establecido no artigo 46 da Lei reguladora da Xurisdicción Contencioso Administrativa. Todo isto sen prexuízo de que poida exercitarse, no seu caso, calquera outro recurso que se estime pertinente. Asinado dixitalmente en data ao marxe. O Alcalde José María Bello Maneiro A presente ordenanza ten por obxecto a regulamentación da expedición, polo Concello de Valga, das tarxetas de estacionamento para persoas con discapacidade ao abeiro do disposto, na Comunidade Autónoma de Galicia, no decreto 35/2000, de 28 de xaneiro, polo que se aproba o Regulamento de desenvolvemento e execución da Lei 8/97 do 20 de agosto de accesibilidade e supresión de barreiras, nos artigos 32 e 33, sección 2ª, da Lei 10/2014 de 3 de decembro, de accesibilidade, e do Real Decreto 1056/2014, de 12 de decembro, polo que se regulan as condicións básicas de emisión e uso da tarxeta de estacionamento para persoas con “discapacidade”. Preténdese facilitar o aparcamento ás persoas con graves dificultades de mobilidade do noso municipio.1.—Todas aquelas persoas físicas que, estando empadroadas en Valga, teñan recoñecida oficialmente a condición de persoa con discapacidade, conforme ao establecido no artigo 4.2 do texto refundido da “Ley General de derechos de las personas con discapacidad y de su inclusión social” aprobado por Real Decreto Lexislativo 1/2013, de 29 de novembro, e atoparse nalgunha das seguintes situación: 2.—Persoas físicas e xurídicas titulares de vehículos destinados exclusivamente ao transporte colectivo de persoas con discapacidade que presten servicios sociais de promoción da autonomía persoal e de atención á dependencia á que se refire a Lei 39/2006, de 14 de decembro, de promoción da autonomía persoal e de atención a persoas en situación de dependencia, así como os servicios sociais aos que se refire o texto refundido da “Ley General de derechos de las personas con discapacidade y de su inclusión social”, aprobado por Real Decreto Lexislativo 1/2013, de 29 de novembro.3.—As persoas físicas ou xurídicas que o teñan expresamente recoñecido na normativa autonómica ou local.1.—Territorial As tarxetas de estacionamento concedidas polas administracións públicas competentes terán validez en todo o territorio español sen prexuízo da súa utilización nos Estados membros da Unión Europea, nos termos que teñan establecido.2.—Temporal No caso de que a cualificación da discapacidade sexa permanente, a tarxeta caducará ós dez anos da súa concesión e, no caso de que a cualificación de discapacidade sexa provisional caducará cando teña transcorrido o prazo que esta indique. A tarxeta terá un carácter persoal e intransferible, e será utilizada unicamente cando a persoa titular conduza o vehículo ou sexa transportada nel. A tarxeta de estacionamento de titulares de vehículos destinados exclusivamente ao transporte colectivo de persoas con discapacidade, estará vinculada a un número de matrícula do vehículo. O uso da tarxeta de estacionamento está subordinado a que o seu titular manteña os requisitos esixidos para a súa concesión. Os titulares das tarxetas, atendendo ó disposto no Real Decreto 1056/2014, de 12 de decembro, polo que se regulan as condicións básicas de emisión e uso da tarxeta de estacionamento para persoas con discapacidade, terán como mínimo os seguintes dereitos: a) Reserva de praza de aparcamento en lugar próximo ó domicilio ou ó posto de traballo. b) Estacionamento nos lugares habilitados para persoas con discapacidade. c) Estacionamento nas zonas de aparcamento de tempo limitado durante o tempo necesario, nos termos establecidos pola administración local. d) Parada ou estacionamento en zonas reservadas para carga e descarga, nos termos establecidos pola administración local. e) Parada en calquera lugar da vía, por motivos xustificados e polo tempo indispensable, sempre que non se ocasionen prexuízos ós peóns ou ó tráfico. f) Acceso a vías, áreas ou espazos urbanos con circulación restrinxida a residentes, sempre que o destino se atope no interior da zona. O titular da tarxeta de estacionamento está obrigado a: a) A correcta utilización da mesma, conforme ás condicións establecidas no artigo 5. b) Colocar a tarxeta no salpicadero do vehículo ou no parabrisas dianteiro polo interior, sempre co documento orixinal, de xeito que resulte claramente visible e lexible desde o exterior. c) Identificarse cando así o requira un axente da autoridade. d) Colaborar cos axentes da autoridade para evitar problemas de tráfico. e) Devolver a tarxeta de estacionamento caducada no momento da renovación ó termo da súa vixencia. A solicitude deberá presentarse no departamento de servizos sociais, segundo o modelo oficial (anexo I), acompañado da seguinte documentación: 1.—Certificado de empadroamento 2.—Fotocopia do D. N. I. do solicitante 3.—Certificado de discapacidade 4.—1 Fotografía tamaño carné do discapacitado A solicitude rexistrarase no Rexistro Xeral do Concello. Posteriormente o traballador/a social emitirá informe-proposta (anexo 2) que se elevará á Comisión de Goberno para que se dite a resolución correspondente. Esta resolución será notificada ó interesado de acordo co establecido na lei do 26 de novembro, de réxime xurídico das administracións públicas e do procedemento administrativo común. O período de validez da tarxeta será de dez anos de duración, agás cando a cualificación de discapacidade é provisional. En tal caso caducará cando transcorrese o prazo que esta indique. A presentación da solicitude de renovación da tarxeta de estacionamento, dentro dos noventa días naturais posteriores á data na que rematara a vixencia da emitida anteriormente, prorroga a validez desta ata a resolución do procedemento. Para a renovación o proceso será igual que para a concesión inicial. No momento de retirar a tarxeta actualizada deberá entregar a anterior. Excepcionalmente, concederase unha tarxeta de estacionamento de carácter provisional, ás persoas que presenten mobilidade reducida, aínda que na teña ditaminada oficialmente, por causa de enfermidade ou patoloxía de extrema gravidade que supoña unha redución substancial da esperanza de vida que se considera normal para a súa idade, e que non permita tramitar en tempo a solicitude ordinaria da tarxeta de estacionamento. Esta circunstancia deberá acreditarse mediante certificado emitido por persoal médico facultativo dos servizos públicos de saúde, que deberá contar coa validación da inspección dos servizos sanitarios competentes. A tarxeta de carácter provisional terá unha duración máxima dun ano, podendo prorrogarse por un período igual cando se manteñan as condicións iniciais. No suposto de que se detecte o uso indebido da tarxeta, de xeito reiterado e debidamente probado, con independencia da sanción pecuniaria que puidera recaer no procedemento sancionador incoado ó efecto, a tarxeta será retirada durante un prazo de dous anos polo órgano que a expedirá con anterioridade. A presente ordenanza entrará en vigor unha vez publicado integramente o seu texto no Boletín Oficial da Provincia, de conformidade co disposto no artigo 70.2 da Lei 7/1985, do 2 de abril, reguladora das bases do réxime local, e transcorra o prazo de 15 días hábiles previsto no artigo 65.2 da devandita lei, e permanecerá en vigor ata a súa modificación ou derrogación expresa. Valga, 29 de setembro de 2017